**JUDO Magyar Egyetemi és Főiskolai Bajnokság (MEFOB)**

**2017. november 18. Budapest, UTE**

A 2017. november 18-án Budapesten az UTE Horváth István judo termében megrendezett JUDO MEFOB-on a Pécsi Tudományegyetemet 26 hallgató képviselte profi és amatőr kategóriában. Két kiválóságunk Cirjenics Miklós és Pupp Réka jelenleg Japánban készülnek a 2018-as judo versenyekre, így idén nélkülöznie kellett őket a csapatnak. A PTE válogatottat azonban erősítette Boros Bence a 2017. évi Coimbrában megrendezett EUSA Európai Egyetemek Európai Bajnokságának 2. helyezettje, valamint az ott eredményesen szerepelt Windischmann Bence és Bognár Péter is.

A profik mellett, erősítést jelentett az amatőr kategóriában „rokonsportágunk”, a birkózás képviselőinek részvétele, valamint azon hallgatók szereplése is, akik a kötelező küzdősport órákon kívül is vállalták a felkészülést a versenyre. Amatőr kategóriában Vadkerti-Tóth Viktor +100kg-ban idei elsőségével már négyszeres egyetemi bajnok!

A csapat rendkívüli teljesítménnyel állt helyt, kiváló küzdelmekkel és rengeteg ipponnal juttatták a Pécsi Tudományegyetemet az összesített csapatversenyben a 2. helyre a Testnevelési Egyetem (TEF) mögött. A csapatversenyben a Nemzeti Közszolgálati Egyetem (NKE) zárt a harmadik helyen.

A hallgatók egyesületeikben, valamint a Pécsi Küzdősport Egyesület Judo Szakosztályának felkészítő edzésein készültek a megmérettetésre, köszönjük edzőik felkészítő munkáját, valamint a PTE Sportiroda támogatását!

**Felkészítő edzők**: Romváry Attila (PKSE), Braun Ákos és Hangyási László (ASE), Ginder János (MTE), Radics Attila (Mogyi-BJC), Kéki Marcell (KJC), Horváth László (UTE), Janacsek László.

**A Pécsi Tudományegyetem hallgatóinak eredményei a következők voltak:**

**PROFI KATEGÓRIÁBAN:**

**1. helyezettek**

Knetig Emőke 57kg (ÁOK)

Boros Bence 66 kg (TTK)

Monori Dániel 60kg (ETK)

**2. helyezett**

Keller Bettina 57 kg (KPVK)

Bognár Péter 66kg (TTK)

Huszár Martin 100 kg (TTK)

Buzsáki Bálint 90kg (TTK)

**3. helyezettek**:

Hodosi Norbert 73 kg (KTK)

Windischmann Bence 73 kg (TTK)

**5. helyezett**

Tálosi György 81kg (TTK)

**7. helyezett**

Németh Gergő 73 kg (TTK)

**AMATŐR KATEGÓRIA**

1. **helyezettek**

Hóka Fanni 52 kg (ETK)

Vadkerti-Tóth Viktor +100kg (TTK)

Árvai Márk 66kg (TTK)

Múri Balázs 73 kg (TTK)

1. **helyezett**

Jakus Lilla -78kg (ETK)

Aladics Gergő 66kg (TTK)

1. **helyezett**

Nemes Georgina 63kg (KTK)

Németh Zsolt 73kg (TTK)

Holup Marcell 73 kg (TTK)

Bak Barnabás - 66kg (TTK)

1. **helyezett**

Csuja Csilla -78kg (ETK)

**7. helyezett**

Fazekas Márk -100kg (ETK)

Bathó Vanessza 63kg (TTK)

**Hallgatók, akik képviselték még egyetemünk színeit:**

Kovács Zsolt 90kg (TTK)

Lovrencsics Gergő 81kg (TTK)

Gratulálunk az eredményekhez!

Dr. Morvay-Sey Kata

e.adjunktus





